
asupra proiectului de Lege privind respingerea Ordonanţei de urgenţă a Guvernului nr. 79/2010 pentru modificarea unor acte normative din domeniul cercetării

 (PLx. 608/2010)


1. În şedinţa din 30 mai 2011, în temeiul art. 109 din Regulamentul Camerei Deputaţilor, republicat, Plenului Camerei Deputaţilor a hotărât retrimiterea proiectului de Lege privind respingerea Ordonanţei de urgenţă a Guvernului nr. 79/2010 pentru modificarea unor acte normative din domeniul cercetării (PLx. 608/2010) la Comisa sesizată în fond. 


Proiectul de lege are ca obiect de reglementare respingerea Ordonanţei de urgenţă a Guvernului nr. 79/2010,  care se referă la modificarea legilor de înfiinţare şi funcţionare a Academiei de Ştiinţe Medicale (Legea nr.264/2004), a Academiei Oamenilor de Ştiinţă din România (Legea nr.31/2007) şi a Academiei de Ştiinţe Tehnice (Legea nr.230/2008), în sensul  abrogării tuturor articolelor care priveau susţinerea, inclusiv bugetară, a acestora de către stat, privitoare la buna desfăşurare a activităţii acestora. Prin Ordonanţa de urgenţă a Guvernului nr. 79/2010, s-a propus, în scopul neafectării interesului superior al elevului şi studentului, conform celor stipulate în nota de fundamentare, încetarea bugetării celor trei academii, înfiinţate prin lege în anii 2004, 2007 şi, respectiv, 2008, începând cu luna septembrie 2010. Astfel, pentru anul 2010, prin încetarea finanţării academiilor, se realizează o economie bugetară totală de 2,861 mil.lei (28,61 miliarde ROL), iar pentru întreg anul 2011 şi următorii ani economia bugetară, prin încetarea finanţării Academiei de Ştiinţe Medicale, Academiei oamenilor de Ştiinţă din România şi a Academiei de Ştiinţe Tehnice, se ridică la 12,36 milioane RON, respectiv 123,6 miliarde ROL.  


Proiectul de lege a fost trimis spre avizare Comisiei pentru buget, finanţe şi bănci, Comisiei pentru muncă şi protecţie socială, Comisiei pentru sănătate şi familie şi Comisiei juridice, de disciplină şi imunităţi. Cele patru comisii de specialitate ale Camerei Deputaţilor, analizând motivaţiile expuse în nota de fundamentare a O.U.G. nr. 79/2010, precum şi prevederile acesteia au hotărât, după cum urmează: 


- Comisia pentru buget, finanţe şi bănci, ţinând seama de lipsa impactului macro-economic, precum şi de implicaţiile practic inexistente asupra bugetului consolidat al statului, sub 0,01% din PIB, a avizat favorabil proiectul de lege privind respingerea ordonanţei de urgenţă, în unanimitate;


- Comisia pentru muncă şi protecţie socială, analizând impactul social prin prisma disponibilizării personalului angajat, circa 40 de persoane la toate cele trei academii, şi a efectelor negative asupra bunei funcţionări a acestora, precum şi a sistării plăţilor indemnizaţiilor a circa 500 de membri, a dat cu o mare majoritate de voturi (5 abţineri),  aviz favorabil proiectul de lege privind respingerea ordonanţei de urgenţă;


- Comisia juridică, de disciplină şi imunităţi, luând în dezbatere aspectele de constituţionalitate şi de legalitate ale prevederilor ordonanţei a avizat favorabil proiectul de lege privind respingerea ordonanţei de urgenţă în unanimitate.


- Comisia pentru sănătate şi familie, dezbătând şi constatând efectele şi implicaţiile negative ale încetării finanţării şi practic a funcţionării Academiei de Ştiinţe Medicale, înalt for de consacrare a elitei medicale româneşti,  a dat, în unanimitate, aviz favorabil proiectul de lege privind respingerea ordonanţei de urgenţă.

2. În baza prevederilor art. 54 şi 55 din Regulamentul Camerei Deputaţilor, republicat, la dezbaterea proiectului de lege au participat ca invitaţi: domnul Andrei Gheorghe Kiraly – secretar de stat şi domnul Ioan Ciucă – director în cadrul Ministerului Educaţiei, Cercetării, Tineretului şi Sportului; domnul prof. univ. dr. Vasile Cândea – preşedintele Academiei Oamenilor de Ştiinţă din România; domnul prof. univ. dr. Eduard Apetrei – vicepreşedinte şi domnul prof. univ. dr. Mircea Ifrim – vicepreşedinte din partea Academiei de Ştiinţe Medicale; domnul dr. ing. Mihai Mihăiţă – vicepreşedinte din partea Academiei de Ştiinţe Tehnice din România.  

3. În funcţie de obiectul şi conţinutul său, proiectul de lege face parte din categoria legilor ordinare, potrivit prevederilor art. 73 din Constituţia României, republicată.


4. Potrivit prevederilor art. 75 alin. (1) din Constituţia României, republicată, şi ale art.92 alin.(9) din Regulamentul Camerei Deputaţilor, republicat, Camera Deputaţilor este Cameră decizională.


5. Senatul, în calitate de primă Cameră sesizată, în şedinţa din 19 octombrie 2010 a adoptat proiectul de lege privind respingerea Ordonanţei de urgenţă a Guvernului nr. 79/2010 pentru modificarea unor acte normative din domeniul cercetării.


6. La lucrările Comisiei au fost prezenţi 23 deputaţi, din totalul de 27 membri ai Comisiei.


Comisia pentru învăţământ, ştiinţă, tineret şi sport, analizând prevederile Ordonanţei de urgenţă a Guvernului nr. 79/2010, prin prisma celor patru avize favorabile adoptării proiectului de lege, ţinând seama şi de implicaţiile negative asupra vieţii academice româneşti, reliefate de intervenţiile reprezentanţilor Academie Române şi ai celorlalte patru academii în şedinţa din 23 noiembrie 2010 şi în şedinţa din 01 iunie 2011, cu unanimitatea voturilor celor prezenţi,  propune Plenului Camerei Deputaţilor adoptarea Ordonanţei de urgenţă a Guvernului nr. 79/2010, cu modificările şi completările din Anexă. 

ANEXĂ
1. Amendamente admise

	Nr.

crt.
	Text

Legi 
	Text

OUG 79/2010
	Text

adoptat de Senat
	Text propus de Comisie

(autorul amendamentului)
	Motivare

	1.
	---
	---
	Titlul Legii: Lege privind respingerea Ordonanţei de urgenţă a Guvernului nr. 79/2010 pentru modificarea unor acte normative din domeniul cercetării
	Titlul Legii: Lege privind adoptarea Ordonanţei de urgenţă a Guvernului nr. 79/2010 pentru modificarea unor acte normative din domeniul cercetării
	Respectarea normelor de tehnică legislativă.

	2.
	---
	---
	Articol unic. – Se respinge Ordonanţa de urgenţă a Guvernului nr. 79 din 1 septembrie 2010 pentru modificarea unor acte normative din domeniul cercetării, publicată în Monitorul Oficial al României, Partea I, nr. 638 din 10 septembrie 2010.
	Articol unic. – Se aprobă Ordonanţa de urgenţă a Guvernului nr. 79 din 1 septembrie 2010 pentru modificarea unor acte normative din domeniul cercetării, publicată în Monitorul Oficial al României, Partea I, nr. 638 din 10 septembrie 2010, cu următoarele modificări:
	Respectarea normelor de tehnică legislativă.

	3.
	---
	 Titlul Ordonanţei:   Ordonanţa de urgenţă pentru modificarea unor acte normative din domeniul cercetării
	---
	Text nemodificat. 
	

	4. 
	---
	Art. I - Legea nr. 230/2008 privind înfiinţarea şi funcţionarea Academiei de Ştiinţe Tehnice din România, publicată în Monitorul Oficial al României, Partea I, nr. 748 din 5 noiembrie 2008, cu modificările ulterioare, se modifică după cum urmează:
	---
	Text nemodificat.
	

	5.
	Capitolul VI 

Aparatul de lucru al ASTR şi al unităţilor din subordine

Art. 28. - (1) ASTR are un aparat de lucru la nivel central şi la nivelul filialelor teritoriale. 
(2) Structura organizatorică a aparatului de lucru la nivel central şi la nivelul filialelor, precum şi numărul maxim de posturi se aproba prin hotărâre a Guvernului, la propunerea prezidiului ASTR.
 (3) Angajarea, încetarea raporturilor de serviciu şi salarizarea personalului de la nivel central şi din filialele teritoriale se fac în conformitate cu dispoziţiile legale aplicate personalului bugetar şi se aprobă de către biroul prezidiului ASTR.
	1. La articolul 28, alineatul (3) se abrogă.
	---
	1. La articolul I, punctul 1 se abrogă.

	Pentru a putea fi asigurată funcţionarea ASTR cu un aparat de lucru, prevăzut la art. 28 alin. (1) şi salarizat prin subvenţionarea Academiei de către stat. 

	6.
	Capitolul VII - Finanţarea şi patrimoniul ASTR
Art. 29. - (1) Fondurile necesare funcţionării ASTR conform prezentei legi şi statutului propriu se asigură din venituri proprii şi din subvenţii de la bugetul de stat, prin bugetul Autorităţii Naţionale pentru Cercetare Ştiinţifică. 
	2. La articolul 29, alineatul (1) va avea următorul cuprins:

"Art. 29 - (1) Fondurile necesare funcţionării ASTR conform prezentei legi şi statutului propriu se asigură din venituri proprii. Indemnizaţiile prevăzute la art. 15 se acordă în limita fondurilor disponibile."
	---
	2. La articolul I, alineatul (1) al articolului 29 se modifică şi va avea următorul cuprins:
Art. 29. - (1) Fondurile necesare funcţionării ASTR conform prezentei legi şi statutului propriu se asigură din venituri proprii şi din subvenţii de la bugetul de stat, prin bugetul Autorităţii Naţionale pentru Cercetare Ştiinţifică. Indemnizaţiile prevăzute la art. 15 se pot acorda în limita fondurilor disponibile. 
	Similar AST din Europa, statul român asigură finanţarea de bază a ASTR, cu excepţia indemnizaţiilor. Acestea se pot acorda în măsura unui buget disponibil din surse atrase. 

	7.
	Art. 30. -  Organele administraţiei teritoriale sprijină ASTR prin acordarea de spaţii necesare funcţionării în bune condiţii.”
	3. Articolul 30 se abrogă.
	---
	3. La articolul I, punctul 3 se modifică şi va avea următorul cuprins: 

“3. Articolul 30 se modifică şi va avea următorul cuprins:

<<Art. 30. -  Organele administraţiei teritoriale pot sprijini ASTR prin acordarea de spaţii necesare funcţionării în bune condiţii.»”
	Sprijin posibil, dar nu obligatoriu, pentru a sigura buna funcţionare a ASTR.

	8.
	---
	Art. II - Legea nr. 31/2007 privind reorganizarea şi funcţionarea Academiei Oamenilor de Ştiinţă din România, publicată în Monitorul Oficial al României, Partea I, nr. 35 din 18 ianuarie 2007, cu modificările şi completările ulterioare, se modifică după cum urmează:
	---
	Text nemodificat.
	

	9.
	 Art. 8 - (5) Soţul supravieţuitor, precum şi copiii minori, urmaşi ai membrilor titulari ai AOSR, beneficiază lunar de un sprijin material neimpozabil, conform Legii nr. 86/1998 privind acordarea unui sprijin material pentru soţul supravieţuitor şi pentru urmaşii membrilor Academiei Române.
	1. La articolul 8, alineatul (5) se abrogă.
	---
	Text nemodificat.
	

	10.
	Art. 8 - (7) Fondurile necesare pentru plata drepturilor prevăzute la alin. (1)– (6) se alocă de la bugetul de stat şi se plătesc beneficiarilor lunar, prin bugetul AOSR.
	2. La articolul 8, alineatul (7) va avea următorul cuprins:
"(7) Drepturile prevăzute la alin. (1)-(6) se acordă în limita fondurilor disponibile."
	---
	4. La articolul II punctul 2, alineatul (7) al articolului 8 se modifică şi va avea următorul cuprins:

"(7) Drepturile prevăzute la alin. (1)-(6) se pot acorda în limita fondurilor disponibile."
	Indemnizaţiile nu se mai alocă de la bugetul de stat ca în prevederea iniţială, ci identic cu prevederile art. 8 alin. (7) din OUG 79/2010. Dispoziţia imperativă „se acordă” s-a înlocuit cu „se poate”.  

	11.
	Capitolul IV - Aparatul de lucru al AOSR şi al unităţilor din subordine
Art. 19 - (21) Normativele de personal, criteriile de constituire a compartimentelor şi statele de funcţii pentru unităţile din subordine se aprobă de preşedintele AOSR, la propunerea secretarului ştiinţific, cu încadrarea în numărul maxim de posturi aprobat pentru AOSR prin legile bugetare anuale.
	3. La articolul 19, alineatul (21) va avea următorul cuprins:

"(21) Normativele de personal, criteriile de constituire a compartimentelor şi statele de funcţii pentru unităţile din subordine se aprobă de preşedintele AOSR, la propunerea secretarului ştiinţific."
	---
	5. La articolul II, punctul 3 se abrogă.

	Numărul maxim de posturi trebuie corelat cu alocaţia bugetară pentru buna funcţionare a Academiei, neputând fi lăsat la libera dispoziţie a preşedintelui.

	12.
	Art. 19 - (3) Angajarea, încetarea raporturilor de serviciu şi salarizarea personalului de la nivel central şi din filialele teritoriale se face în conformitate cu dispoziţiile legale aplicate personalului bugetar şi se aprobă de către preşedintele AOSR, la propunerea secretarului ştiinţific.
	4. La articolul 19, alineatul (3) se abrogă.
	---
	6. La articolul II, punctul 4 se abrogă.

	Funcţionarea AOSR fiind asigurată din fonduri publice, orice raporturi de serviciu, inclusiv salarizarea, trebuie să respecte normele legale în vigoare. 

	13.
	Art. 20 – (1) Finanţarea activităţii AOSR şi a unităţilor din subordine se asigură de la bugetul de stat, utilizându-se în completare şi venituri extrabugetare, conform legilor bugetare anuale.
	5. La articolul 20, alineatul (1) va avea următorul cuprins:

„Art. 20 – (1) Finanţarea activităţii AOSR şi a unităţilor din subordine se asigură din venituri proprii.”
	---
	7. La articolul II, punctul 5 se abrogă.

	Academia, înfiinţară în anul 1936, asemenea academiilor de ştiinţe din ţările membre UE, funcţionează cu o anumită susţinere financiară din partea statului român, fiind în principal un înalt for de consacrare ştiinţifică. 

	14.
	Art. 20 – (23) Funcţia de preşedinte este retribuită la nivel de membru al Guvernului, iar funcţiile de vicepreşedinte şi secretar ştiinţific – la nivel de secretar de stat.
(24) Drepturile salariale pentru personalul bugetar din aparatul de lucru se vor acorda pentru funcţiile de execuţie conform prevederilor referitoare la funcţiile de execuţie din administraţia publică centrală de specialitate din Anexa nr. I la Ordonanţa de urgenţă a Guvernului nr. 24/2000 privind sistemul de stabilire a salariilor de bază pentru personalul contractual din sectorul bugetar, aprobată prin Legea nr. 383/2001, cu modificările şi completările ulterioare, iar funcţiile de conducere beneficiază şi de drepturile salariale prevăzute la Anexa nr. VI/Ia din Ordonanţa Guvernului nr. 10/2007 privind creşterile salariale ce se vor acorda în anul 2007 personalului bugetar salarizat potrivit Ordonanţei de urgenţă a Guvernului nr. 24/2000 privind sistemul de stabilire a salariilor de bază pentru personalul contractual din sectorul bugetar şi personalului salarizat potrivit anexelor nr. II şi III la Legea nr. 154/1998 privind sistemul de stabilire a salariilor de bază în sectorul bugetar şi a indemnizaţiilor pentru persoane care ocupă funcţii de demnitate publică, aprobată cu modificări prin Legea nr. 231/2007.
	6. La articolul 20, alineatele (23) şi (24) se abrogă.
	---
	8. La articolul II, punctul 6 se modifică şi va avea următorul cuprins:
«6. La articolul 20, alineatul (24) se modifică şi va avea următorul cuprins:
„(24) Drepturile salariale pentru personalul bugetar din aparatul de lucru, care ocupă funcţii de conducere şi de execuţie se vor acorda în conformitate cu prevederile salariale acordate personalului contractual din administraţia publică centrală, plătit din fonduri publice. »”
	Preşedintele, asemenea colegilor din UE, se bucură de un prestigiu ştiinţific deosebit, dar şi de o recunoaştere publică a statutului, inclusiv în ceea ce priveşte retribuţia. 
Abrogarea OUG 24/2000 şi a OG 10/2007, prin intrarea în vigoare a Legii cadru nr. 330/2009, abrogată prin Legea nr. 284/2010 a necesitat punerea de acord a textului cu prevederile legii. 


	15.
	Art. 20 - (25) Fondurile necesare pentru plata indemnizaţiilor şi drepturilor salariale se alocă de la bugetul de stat şi se plătesc beneficiarilor lunar, prin bugetul AOSR.
	7. La articolul 20, alineatul (25) va avea următorul cuprins:
"(25) Plata indemnizaţiilor şi drepturilor salariale se face în limita fondurilor disponibile."
	---
	9. La articolul II punctul 7, alineatul (25) al articolului 20 se modifică şi va avea următorul cuprins:
Art. 20 - (25) Fondurile necesare pentru plata drepturilor salariale şi a cheltuielilor  cu bunuri şi servicii se alocă de la bugetul de stat şi se plătesc beneficiarilor/ furnizorilor lunar, prin bugetul AOSR.
	Statul român, asemenea celor din UE, în ideea instituirii treptat a societăţii cunoaşterii, susţine financiar academia şi asigură fondurile bunei desfăşurări a acesteia, inclusiv drepturile salariale. 

	16.
	Art.21 – (1) AOSR are în dotare un parc auto propriu.
(2) Numărul maxim de autovehicule necesare bunei funcţionări a structurilor AOSR şi consumul lunar de carburanţi se stabilesc prin statutul propriu, potrivit Ordonanţei Guvernului nr. 80/2001 privind stabilirea unor cheltuieli pentru autorităţile şi instituţiile publice, aprobată cu modificări prin Legea nr. 247/2002, cu modificările şi completările ulterioare.
	8. Articolul 21 se abrogă.
	---
	10. La articolul II, punctul 8 se modifică şi va avea următorul cuprins:

«8. La articolul 21, alineatul (2) se modifică şi va avea următorul cuprins: 
 „(2) Numărul maxim de autovehicule necesare bunei funcţionări a structurilor AOSR şi consumul lunar de carburanţi se stabilesc prin statutul propriu, în limita fondurilor disponibile, potrivit Ordonanţei Guvernului nr. 80/2001 privind stabilirea unor cheltuieli pentru autorităţile şi instituţiile publice, aprobată cu modificări prin Legea nr. 247/2002, cu modificările şi completările ulterioare.”»
	AOSR, dispune în prezent de un număr de autoturisme, aflate momentan în baza OUG 79/2010, în conservare. Punerea lor în circulaţie se va face în măsura existenţei fondurilor disponibile atrase. 


	17.
	Art. 22 – (3) AOSR poate elabora proiecte de acte normative din domeniul său de activitate, ce se supun spre aprobare Guvernului de către Ministerul Educaţiei, Cercetării, Tineretului şi Sportului.
	9. La articolul 22, alineatul (3) se abrogă.
	---
	Text nemodificat.
	

	18.
	---
	Art. III - Legea nr. 264/2004 privind organizarea şi funcţionarea Academiei de Ştiinţe Medicale, publicată în Monitorul Oficial al României, Partea I, nr. 605 din 6 iulie 2004, cu modificările ulterioare, se modifică după cum urmează:
	---
	Text nemodificat.
	

	19.
	Art. 10 - (1) Membrii titulari ai Academiei de Ştiinţe Medicale beneficiază, începând cu data de 1 ianuarie 2005,  de o indemnizaţie lunară viageră egală cu salariul mediu pe economie.
	1. La articolul 10, alineatul (1) va avea următorul cuprins:
"Art. 10 - (1) Membrii titulari ai Academiei de Ştiinţe Medicale beneficiază de o indemnizaţie lunară viageră egală cu salariul mediu pe economie, în limita fondurilor disponibile."
	---
	11. La articolul III punctul 1, alineatul (1) al articolului 10 se modifică şi va avea următorul cuprins: 

"Art. 10 - (1) Membrii titulari ai Academiei de Ştiinţe Medicale pot beneficia de o indemnizaţie lunară viageră egală cu salariul mediu pe economie, în limita fondurilor disponibile."
	Prevederea este identică cu cea de la art. 10 alin. (1) din OUG 79/2010, eliminându-se caracterul imperativ cu „pot beneficia”, dacă sunt fonduri disponibile.

	20.
	Art. 23 -  Salarizarea personalului din aparatul de lucru propriu al Academiei de Ştiinţe Medicale se face în conformitate cu dispoziţiile aplicabile personalului bugetar.
	2. Articolul 23 va avea următorul cuprins:

"Art. 23 -  Salarizarea personalului din aparatul de lucru propriu al Academiei de Ştiinţe Medicale se face în conformitate cu dispoziţiile aplicabile personalului bugetar, în limita fondurilor disponibile."
	---
	12. La articolul III, punctul 2 se abrogă.

	ASM, membră a Uniunii Academiilor Medicale din Europa, a solicitat sprijin extern pentru a putea achita cheltuielile. Se evită astfel, punerea României într-o situaţie delicată, cu atât mai mult cu cât preşedinţia forumului european este asigurată e România, prin preşedintele ASM. 

	21.
	Art. 24 - (1) Finanţarea Academiei de Ştiinţe Medicale se asigură de la bugetul de stat, prin bugetul Ministerului Sănătăţii, şi din venituri proprii. 
	3. La articolul 24, alineatul (1) va avea următorul cuprins:

"Art. 24 - (1) Finanţarea Academiei de Ştiinţe Medicale se asigură din venituri proprii."
	---
	13. La articolul III, punctul 3 se abrogă.

	Statul român, asemenea celor din UE, în ideea instituirii treptat a societăţii cunoaşterii, susţine financiar academia şi asigură fondurile bunei desfăşurări a acesteia.

